Као пацифиста, Карпентер је био противник Другог бурског рата и Првог светског рата. Године 1919. објавио је "-{The Healing of Nation and the Hidden Sources of Their Strife}-", где је тврдио да је извор рата и незадовољства у западњачком друштву класни монопол и социјална неједнакост. Ову друштвену неправду је назвао „класном болешћу” у којој свака класа делује из сопствених интереса. Према Карпентеровом мишљењу, потребно је радикално социјално и економско реструктурирање како би се оконачло класно фрагментисање.